

**SUS**

**Uddannelsesudvalget for Rengøring og Service**

**Inspirationsmateriale til arbejdsmarkedsuddannelsen**

**Nr. 49354**

**Hospitalshygiejne**

Efter endt uddannelse kan deltageren:

**I forbindelse med rengøring på hospitaler**

* gøre rent på et hospital på en hygiejnisk korrekt måde, herunder

- almindelig rengøring

- specielle arbejdsopgaver, fx i

- depot

- køkken

- skyllerum

* håndtere affald og vasketøj efter gældende retningslinjer

**I forbindelse med tilrettelæggelse af rengøring**

* ud fra viden om smitte og smitteveje sikre, at smittespredning minimeres
* planlægge arbejdet ud fra gældende standarder om rengøring og hygiejne på hospitaler

- på en sengeafdeling

- ved rengøring af særlige behandlingsrum, herunder

- operationsstuer

- undersøgelsesrum

- isolationsstuer

Varighed 2 dage

Udarbejdet af

Lis Schou

Uddannelsescentret i Roskilde

Marts 2011

**Revideret af Jette Nissen, ZBC Roskilde, November 2017**

**Revideret af**

**Baggrund for uddannelsen**

Kravene til servicepersonalet på landets hospitaler har ændret sig væsentligt i de seneste år, hvor der er et stigende krav om høj kvalitet inden for rengøring. Rengøringen er en meget vigtig brik i en god infektionshygiejne. Rengøringen skal fjerne urenheder på overflader, herunder mikroorganis-mer, og funktionen er med til at begrænse eller stoppe smittespredning. Det betyder, at service-personalet skal udføre rengøringen efter gældende standarder og arbejdsbeskrivelser inden for området.

I dag opbygger de fleste hospitaler deres arbejdsbeskrivelser ud fra kravende i INSTA 800 og NIR. (Nationalinfektionshygiejniske retningslinjer) Tidligere blev rengøringen tilrettelagt ud fra INSTA 800 og Hygiejnestandarderne, DS 2451-10, DS 2451-2 og DS 2451-8. De danske standarder er blevet afløst af NIR, og de kan frit downloades på SSI hjemmeside.

Servicepersonalet, der udfører rengøringen skal have en forståelse for god hygiejne, sikkerhed i arbejdet, indsigt i arbejdsbeskrivelser og forståelse for vigtigheden af rengøringsfunktionen på hospitalet. De skal endvidere kunne tilrettelægge eget arbejde ud fra kravene, der er stillet.

**Målgruppe for uddannelsen**

Rengøringspersonale, servicemedarbejdere, hospitalsmedhjælpere på landets hospitaler/sygehuse.

**Deltagerforudsætninger**

Uddannelsen henvender sig både til nyansat rengørings/servicepersonale, personale med større erfaring og lang tids ansættelse samt til kommende medarbejdere, som ønsker beskæftigelse inden for hospitalsrengøring.

Det anbefales at man har deltaget i uddannelsen Grundlæggende rengøringshygiejne. (1 dag)

**Tilrettelæggelse af uddannelsen**

I tilrettelæggelsen skal der naturligvis tages højde for de forskellige baggrunde, deltagerne har og deres forskellige videns- og erfaringsgrundlag.

Undervisningen bør i stor udstrækning være praksisorienteret. De teoretiske oplæg eksemplificeres, og i den forbindelse inddrages deltagernes erfaringer i stor udstrækning.

De teoretiske oplæg underbygges med praktiske øvelser i så stor udstrækning, det er muligt.

Der er nævnt en række temaer, som kan have forskelligt omfang alt efter deltagernes sammensætning og forudsætninger.

Alle temaer kan opbygges med vekselvirkning mellem teoretisk lærerindlæg, inddragelse af deltagernes erfaringer, opgaver og praktiske øvelser, som kan løses individuelt eller i grupper alt efter opgavens karakter og deltagernes forudsætninger.

**Temaer for undervisningsindholdet:**

* Mikroorganismer / mikrobiologi
* Sygdomslære: de mest smittefarlige og dem, der typisk bliver isoleret for
* Smitteveje / afbrydelse af smitteveje
* Personlig hygiejne, håndhygiejne, uniformsreglement
* Retningslinjer for håndvask og hånddesinfektion
* Personlig sikkerhed (smitterisiko, sikkerhed i forbindelse med cytostatika, radioaktivitet evt. andet)
* Adfærd og forholdsregler ved skift mellem forskellige arbejdsopgaver. F.eks. rengøring og køkkenarbejde.
* Hvordan rengøres en isolationsstue – herunder sluseadfærd, rengøring og desinfektion af rengøringsvogn og redskaber samt håndtering af brugte klude og mopper
* Forskellen mellem rengøringsmidler og desinfektionsmidler
* Leverandørbrugsanvisninger
* Rengøring / desinfektion / sterilisation
* Mellemrengøring og slutrengøring på operationsstuer
* Rengøring efter INSTA 800, NIR og Hygiejnestandarderne 2451-10, 2451-8, 2451-2
* Hygiejnekrav til rengøringsudstyret
* Hygiejnekrav til opbevaring af forfugtede mopper og klude samt brug af bruseflaske

Eksempel på tilrettelæggelse af uddannelse:

|  |  |  |
| --- | --- | --- |
| 1. dag | 1. dag | 1. dag |
| Velkomst  Præsentation af mål  Præsentation af lærer og kursister  Baggrund for uddannelsen  Tema 1:  Mikroorganismer/mikrobiologi  Rengøringens betydning  Tema 2:  Smittevej og afbrydelse af smitteveje | Tema 4:  Standarder inden for hospitalsrengøring.  INSTA 800, NIR og evt. hygiejnestandard.  Tema 5:  Personlig hygiejne (håndhygiejne og uniformsreglement)  Tema 6:  Retningslinjer for håndvask og hånddesinfektion | Tema 9:  Smittefarlige mikroorganismer, herunder de sygdomme, der isoleres for.  Tema 10:  Adfærd og forholdsregler ved skift mellem forskellige arbejdsopgaver – herunder problematikken rengøring og køkkenarbejde |
| Tema 3:  Rengøring- og Desinfektionsmidler  Praktisk rengøring af sengestue, toilet og bad | Tema 7:  Praktisk rengøring af kontorer, afdelingskøkken og senge  Tema 8:  Personlig sikkerhed (smitterisiko i forbindelse med cytostatika m.m.) | Tema 11:  Rengøring af isolationsstue, herunder sluseadfærd, rengøring og desinfektion af rengøringsvogn og redskaber samt håndtering af brugt mopper og klude.  Opsamling og Evaluering. |

**Udstyr:**

* Værnemidler: Overtrækskitler, engangsforklæder, handsker, mundbind, huer, briller
* Rengøringsvogn med diverse redskaber
* Klude og mopper
* Diverse plastposer og affaldssække
* Forskellige typer af desinfektionsmidler: f.eks. Virkon, Akticlor, Suma tab, engangs-desinfektionsklude samt udstyr til dosering af samme
* Hånddesinfektionsmiddel
* Eksempler på isolationsskilte
* ATP måleudstyr
* Agarplader
* Glitterbug eller lignende

Egnede lokaler:

En ”sengestue” med hospitalsseng, galge, sengebord, sengelampe, stol, håndvask, papirkurv m.v.

Et toilet/bad

**Litteratur:**

Forslag

* INSTA 800 og NIR (NIR: -om rengøring, -om håndhygiejne, -om vask af tekstiler til Flergangsbrug, -om desinfektion, -om desinfektion
* Hygiejnestandarderne: 2451-2, 2451-8, 2451-10. Dansk Standard
* Regionernes hygiejnehåndbøger i den udstrækning de er tilgængelige på nettet
* ”Hygiejne”. Lillian Hansen og Erling Østergaard. Erhvervsskolernes forlag
* Hospitalshygiejne. SUS
* Rengøring og infektionshygiejne. Rent i Danmark nr. 4 2010.
* IndenRigs nr. 7 2005: Robot desinficerer isolations- og operationsstuer
* AT-vejledning vedr. arbejde med cytostatika.
* Smittespredning ved rengøring, Branchearbejdsmiljørådet for Service og Tjenesteydelser. 2011
* Videnskab.dk Artikel:Hospitalsrengøring spreder bakterier. 13. Februar 2009
* Klinisk test af engangs rengøringsklude. Torsten Slotsbjerg, Hygiejneorganisationen Hvidovre Hospital.

**Materialer i øvrigt:**

Isolationsskilte

Hygiejniske forholdsregler ved isolation. Region Midt.

[www.SSI.dk](http://www.SSI.dk)

[www.johnsondiversey.dk](http://www.johnsondiversey.dk)

[www.ecolab.com](http://www.ecolab.com)

[www.kebomed.dk](http://www.kebomed.dk)

[www.wet-wipe.dk](http://www.wet-wipe.dk)

[www.netdoktor.dk](http://www.netdoktor.dk)

[www.arbejdstilsynet.dk](http://www.arbejdstilsynet.dk)

[www.videnskab.dk](http://www.videnskab.dk)

[www.ikas.dk](http://www.ikas.dk)

**Forslag til opgaver:**

**Opgave - ATP måling:**

Der fortages ATP målinger på udvalgte overflader på sengestue og toilet før og efter rengøring og desinfektion.

**Tema 1: Opgave – Mikroorganismer og rengøringens betydning.**

1. Hvilke typer mikroorganismer findes der?
2. Hvor findes mikroorganismer?
3. Hvad er patogene mikroorganismer? Nævn evt. 3.
4. Hvad er apatogene mikroorganismer? Nævn evt. 3.
5. På hvilke måder kan bakterier og virus smitte?
6. Hvordan formerer bakterier sig?
7. Hvilke sygdomme kan man få af stafylokokker?
8. Hvilke livs krav har mikroorganismer?
9. Hvad kan du gøre for at undgå at sprede mikroorganismer, når du arbejder?
10. Hvilken betydning har rengøringen for mikroorganismer

**Tema 1: Praktisk rengøring og Hygiejneprøver (agarprøver))**

Der udtages agarprøver til bakteriologisk kontrol.

Pak en vogn til rengøring af sengestue. Der skal være altmulig klud, mikrofiberklude til inventarrengøring og gulvrengøring. Der foretages almindelig rengøring og desinfektion af berøringsflader.

Bakteriologisk kontrol foretages efter:

1. Tørrengøring med altmuligklud
2. Tørrengøring med mikrofiberklud
3. Vådrengøring uden rengøringsmiddel med altmuligklud
4. Vådrengøring uden rengøringsmiddel med mikrofiberklud
5. Vådrengøring med rengøringsmiddel med altmuligklud
6. Vådrengøring med rengøringsmiddel med mikrofiberklud
7. Efter brug af desinfektionsmiddel – evt. flere typer
8. På hænder før håndvask
9. På hænder efter håndvask
10. På hænder med smykker
11. På et armbåndsur
12. På hænder efter hånddesinfektion

HUSK! tydelig mærkning af prøven, så resultater kan sammenlignes.

**Vi ser på de udtagne prøver sidste dag.**

**Tema 2. Smitteveje og afbrydelse af smitteveje.**

1. Nævn eksempler på dråbesmitte på hospitalet.
2. Hvordan kan dråbesmitte forebygges?
3. Nævn eksempler på støvsmitte på hospitalet.
4. Hvordan kan støvsmitte forebygges?
5. Nævn eksempler på smitte gennem fødevarer og vand
6. Hvordan kan smitte gennem fødevarer og vand forebygges?
7. Nævn eksempler på smitte gennem læsion af huden.
8. Hvordan kan smitte gennem læsion af hud forebygges?
9. Hvad er kontaktsmitte (direkte/indirekte)
10. Hvordan kan kontaktsmitte (direkte/indirekte) forebygges?

**Tema 2: Smitteveje og afbrydelse af smitteveje.**

I rengøringsarbejdet udarbejdes handleplaner med fokus på smitteveje for mikroorganismer og afbrydelse af disse.

Diskuter nedenstående – hvad gør I på arbejdspladsen?

|  |  |  |  |
| --- | --- | --- | --- |
|  | Tilrettelæggelse af arbejdet | Ja | Nej |
| 1 | Har alle fået instruktion i forebyggelse af smitteveje? |  |  |
| 2 | Udføres arbejdet så risiko for kontakt /hud og indånding) med mikroorganismer undgås? |  |  |
| 3 | Arbejdes der med klude og redskaber så de ikke er smittespredere? |  |  |
| 5 | Findes de nødvendige personlige værnemidler? |  |  |
| 6 | Bliver de personlige værnemidler brugt korrekt? |  |  |
| 7 | Håndteres affald på en sikker måde? |  |  |
| 8 | Arbejdes der i køkkenet så smittespredning undgås? |  |  |
| 9 | Har alle fået særlig instruktion ved isolation af patienter? |  |  |

Bemærkninger:

**Tema 3:**

**Opgave - Rengøringsmidler og desinfektionsmidler**

I skal vælge et rengøringsmiddel og et desinfektionsmiddel.

Gerne nogle I kender fra arbejdspladsen.

Lav brugsopløsning af begge midler. Følg doseringsvejledningen.

1. Hvordan skal midlerne doseres?
2. Mål pH værdien i begge midler.
3. Find leverandørbrugsanvisning/sikkerhedsdatablad.
4. Hvordan skal midlerne anvendes?
5. Er der virke tid for midlerne?
6. Hvilke indholdsstoffer er der i midlerne?
7. Hvilken funktion har indholdsstofferne?
8. Er der nogen sikkerhedsforholdsregler ved midlerne?
9. Er midlerne faremærket, og hvad betyder faremærkningen?

Brug evt. nedenstående skema til opgaven:

Skema til opgaven: Rengøring og desinfektionsmidler.

|  |  |  |  |
| --- | --- | --- | --- |
|  |  | Rengøring  Navn: | Desinfektion  Navn: |
| 1 | Dosering af middel |  |  |
| 2 | Ph værdi |  |  |
| 3 | Brugsanvisning/sikkerhed |  |  |
| 4 | Anvendelse af middel |  |  |
| 5 | Virketid? Hvis ja, hvilken? |  |  |
| 6 | Indholdsstoffer |  |  |
| 7 | Funktion for indholdsstoffer |  |  |
| 8 | Sikkerhed |  |  |
| 9 | Faremærkning |  |  |

Ved fremlæggelse tales om forskel på Rengøring, desinfektion og sterilisation.

**Tema 4: Kvalitetsstandarder og arbejdsbeskrivelser inden for hospitalsrengøring.**

1. **Hvad betyder det, at der skal gøres rent fra rent til urent?**
2. **Hvad er et risikopunkt i rengøring?**
3. **Hvilke risikopunkter arbejdes med i forhold til NIR?**

**1)**

**2)**

**3)**

**4)**

**5)**

**6)**

1. **Hvilken forskel er der på hygiejneprofil 3, 4 og 5.**

**Udfyld nedenstående skema:**

|  |  |
| --- | --- |
| **Hygiejneprofil** | **Lokaletyper** |
| **3** |  |
| **4** |  |
| **5** |  |

1. **Udfør kvalitetskontrol på sengestue og toilet. Brug retningslinjer i NIR.**

**Tema 5: Personlig hygiejne.**

**Opgave - Personlig hygiejne**

1. Hvorfor er det vigtigt med en god personlig hygiejne?
2. Hvordan kan vi smitte hinanden?
3. Hvorfor må man ikke bære smykker, have lange negle og neglelak på, når man gør rent?
4. En kollega har svært ved at finde ud af, hvad god personlig hygiejne er. Diskuter hvad I kan gøre!
5. Hvad er ”Hygiejnisk Håndvask”?
6. Hvorfor er det vigtigt at bruge handsker, når man gør rent?
7. Nævn hvilke uniformsregler, der findes på din arbejdsplads.

**Tema 6: Retningslinjer for håndvask og hånddesinfektion.**

**Opgave:**

**Orienter jer på SSI (Statens Serum Instituts) hjemmeside om korrekt håndvask og hånddesinfektion.**

**Udfør i praksis og kontroller ved anvendelse af Glitterbug.**

1. **Hvilke udfordringer er der ved korrekt håndvask?**
2. **Hvilke udfordringer er der ved korrekt hånddesinfektion?**
3. **Bliver procedurerne overholdt? Hvis ikke, hvorfor?**
4. **Hvad kan der ske, hvis procedurer ikke overholdes?**

**Tema 7 og Tema 8: Praktisk rengøring og Personlig sikkerhed i forbindelse med Cytostatica.**

**Forslag til praktiske øvelser**

Praktisk øvelse kan f.eks. foregå i workshops hvor grupperne rokerer imellem opgaverne – nogle af opgaverne kan udføres sidste dag af kurset. Fx opgave 2 og 3.

1. Sengestue: Rengøring og desinfektion af sengestue.
2. Sanitært område: Rengøring og desinfektion af sanitært område.
3. Iklædning og afklædning af beskyttelses tøj ved isolationer samt korrekt håndvask
4. Arbejde omkring patienter, der er i cytostaticabehandling. Find AT vejledning. Beskriv hvordan rengøringen skal udføres sikkerhedsmæssigt forsvarligt. Er der specielle forholdsregler, der skal efterleves.
5. Rengøring og desinfektion af rengøringsvogn og redskaber samt håndtering af brugte klude og mopper. Beskriv, hvad der skal foretages efter rengøring på en isolationsstue. Udfør i praksis.
6. Praktisk rengøring af kontorer, afdelingskøkken og toiletter og sengestue.

**Workshop 1**

Du skal rengøre og desinficere en isolationssengestue.

Beskriv:

* Valg af metoder
* Valg af redskaber
* Valg af rengøringsmidler og desinfektionsmidler
* Valg af værnemidler
* Rækkefølge af arbejdsopgaverne
* Nævn de kritiske punkter, der er på en sengestue
* Nævn de risikofaktorer, der kan findes på en isolationsstue

Pak en rengøringsvogn med det nødvendige udstyr.

Rengør og desinficer sengestuen efter beskrivelsen og gældende retningslinjer.

Angiv den korrekte rækkefølge på stuen med nummererede mærker.

**Workshop 2**

Du skal rengøre og desinficere et toilet/baderum, der har været brugt af en isoleret patient.

Beskriv:

* Valg af metoder
* Valg af redskaber
* Valg af rengøringsmidler og desinfektionsmidler
* Valg af værnemidler
* Rækkefølge af arbejdsopgaverne
* Nævn de kritiske punkter
* Nævn hvilke risikofaktorer, der kan findes på toilet/bad

Pak en rengøringsvogn med det nødvendige udstyr.

Rengør og desinficer toilet/baderum efter beskrivelsen og efter gældende retningslinjer.

Angiv den korrekte rækkefølge på toilettet med nummererede mærker.

**Workshop 3**

Alle i gruppen træner iklædning og afklædning af beskyttelses tøj, der skal anvendes ved isolationsrengøring.

* Overtrækskittel
* Handsker
* Maske

Hvor foregår iklædning?

Rækkefølge ved iklædning:

Hvor foregår afklædning?

Rækkefølge ved afklædning:

Alle i gruppen træner korrekt håndvask og hånddesinfektion ifølge retningslinjerne fra Statens Seruminstitut [www.ssi.dk](http://www.ssi.dk)

C:\Users\lis.SRTS\AppData\Local\Microsoft\Windows\Temporary Internet Files\Content.IE5\W6RWD32T\MC900250740[1].wmf

**Workshop 4**

Du skal rengøre en sengestue, hvor patienten er i behandling med cytostatika.

Beskriv, hvordan rengøringen skal foretages.


Hvilke forholdsregler skal du tage?

Er der f.eks. specielle sikkerhedsforholdsregler?

Find Arbejdstilsynets vejledning vedr. cytostatika.

[www.arbejdstilsynet.dk](http://www.arbejdstilsynet.dk)

Hvad fortæller vejledningen om rengøring?



**Workshop 5**

Efter rengøring på en isolationsstue skal din rengøringsvogn og dine redskaber rengøres og desinficeres.

Beskriv, hvad der skal foretages, og hvordan du vil gøre det.

Beskriv, hvad du skal gøre med de snavsede klude og mopper.

Rengør og desinficer en rengøringsvogn inkl. redskaber i praksis.

C:\Users\lis.SRTS\AppData\Local\Microsoft\Windows\Temporary Internet Files\Content.IE5\V62A7LB1\MC900241329[1].wmf

**Workshop 6**

I skal nu planlægge og udføre rengøring på området, hvor der er kontorer, afdelingskøkken, skyllerum, toiletter og sengestuer.

Beskriv:

Valg af metoder

Valg af redskaber

Valg af rengøringsmidler

Rækkefølge af opgaverne

Nævn kritiske punkter

Nævn risikofaktorerne i afdelingskøkkenet.

Pak vognen med det nødvendige udstyr.

Rengør området.

**Tema 9: Smittefarlige mikroorganismer, herunder de sygdomme der isoleres for.**

Case 1:

Der er et tilfælde af MRSA på afdelingen.

1. Hvad er MRSA?
2. Hvordan skal servicepersonalet forholde sig?
3. Hvordan skal rengøringen udføres?

Case 2:

Der er et tilfælde af hepatitis på afdelingen.

1. Hvad er hepatitis?
2. Hvordan skal servicepersonalet forholde sig)
3. Hvordan skal rengøringen udføres?

Case 3:

Der er et tilfælde af clostridium difficile på afdelingen.

1. Hvad er Clostridium difficile?
2. Hvordan skal servicepersonalet forholde sig?
3. Hvordan skal rengøringen foretages?

Case 4:

Der er et tilfælde af norovirus på afdelingen.

1. Hvad er norovirus?
2. Hvordan skal Servicepersonalet forholde sig?
3. Hvordan skal rengøringen foretages?

Case 5:

Der er væggelus på afdelingen.

1. Hvad er væggelus?
2. Hvordan skal Servicepersonelt forholde sig?
3. Hvordan skal rengøringen foretages?

**Tema 10. Adfærd og forholdsregler ved skift mellem forskellige arbejdsopgaver.**

Opgave:

Diskuter i grupper hvilke forholdsregler, der er ved skift mellem forskellige arbejdsopgaver – rengøring på sengestue, toiletter, klargøring af mad i anretterkøkken, servering af mad, arbejde i skyllerum.

Præsenter resultatet i plenum.

**Hospitalshygiejne: Fejlfinding**

Sæt streg under forkerte handlinger i nedenstående case:

CASE:

Anja er servicemedarbejder på Renkøbing Hospital og er glad for arbejdet. Hun arbejder fra kl. 06.30-13.00.

I dag kom Anja for sent på arbejde, da hun var træt efter en sen aften med film. Heldigvis havde hun arbejdstøjet hjemme, så det tog hun på sammen med de skridsikre træsko.

Anja henter rengøringsvognen fra kælderen og skynder sig på afdelingen. Der er klude på vognen fra i går og de kan godt bruges. Der ser ud til at være travlt, så Anja går i skyllerum, hvor hun ordner nogle bækkener. Derefter går hun i køkkenet og gør vognen med drikkevarer klar. Hun deler lidt vand ud til patienterne. Så kan hun samtidig få et overblik over, hvor snavset, der er på afdelingen.

Når patienterne har spist morgenmad, ordner Anja køkkenet og sætter mælken i køleskab.

Da hun tørrer madvognen af er hun uheldig at få en rift på hånden. Hun tørrer det af og sætter plaster på; det stander blødningen.

Så skal hun i gang med rengøring af stuerne. Hun starter med stue 2, for der har det øvrige personale ikke været endnu. Hun mener nok at hun kan nå det.

Hun tager vognen med ind på stuen og starter rengøringen på sengebordet ved patienten, så hun lige kan hilse på patienten. Patienten fortæller hende, at han er alvorlig syg og skal haste opereres. Anja kender patienten fra vejen, og tænker at hun lige må fortælle det hjemme.

Hendes leder kommer og spørger om hun kan tage en stue med smitte, og hun siger ja. Det ser ikke ud til at stuens toilet er snavset, så det springer hun over.

Nu er hun klar til smittestuen.

*Hvad har Anja misforstået, og hvad kan hun forbedre?*

Se på bakteriologiske prøver, der blev udtaget første dag.

*Hvad viser de bakteriologiske prøver?*

**Praktisk øvelse: Rengøring af senge**

**Tema 11: Rengøring af isolationsstue og sluseadfærd.**

Der benyttes opgaverne 2 og 3 fra workshoppen.

**Tema 12:**

Opsamling

Der tales i plenum om kurset og nedenstående quiz laves.

Quiz – Hospitalshygiejne TIP en 13er

|  |  |  |  |
| --- | --- | --- | --- |
|  | Spørgsmål | Ja | Nej |
| 1 | Man må gerne bæer smykker under arbejdet |  |  |
| 2 | Man skal altid starte rengøringen på sengebordet |  |  |
| 3 | Sengen skal ikke gøres ren, når der er en patient i den |  |  |
| 4 | Hepatitis er en mavesygdom |  |  |
| 5 | Håndvask er nødvendig mellem hver patientenhed |  |  |
| 6 | Man må gerne støvsuge i opholdsstuer |  |  |
| 7 | Rengøringspersonalet laver ofte egenkontrol i køkkenet |  |  |
| 8 | Støv smitter ikke |  |  |
| 9 | Indirekte smitte findes ikke på hospitalet. |  |  |
| 10 | Man må gerne gøre rent efter sin egen arbejdsplan |  |  |
| 11 | Vognen kan pakkes til flere dage (med klude og mopper) |  |  |
| 12 | Du må gerne tage arbejdstøjet med hjem og vaske |  |  |
| 13 | Damp er godkendt desinfektionsmåde |  |  |